Барыбызны да “Океан”да Сания апа тәрбияләде

	Самара төбәгенең танылган татар зыялысы Сания Ибраһим кызы Каюмова турында берничә җылы сүз. Соңгы вакытларда без аның белән, бик еш булмаса да, сәбәбе чыкканда гел очрашып торабыз. Үткән елның маенда 85 яшен тутырган Сания апабыз минем кебек үк татар җәмгыятьләре оештырган мәдәни чараларда катнашырга, үзебезнең үзешчән һәм Казан артистларының концертларын карарга ярата. Менә шундый тамашаларның берсендә без аның белән бергә утырдык. 	 Сания апа кызы Флора ханым белән, гадәттегечә, кочак-кочак роза чәчәкләре алып килгән һәм аларны күңеленә якын җырчыларга сәхнәгә үзе менгереп тапшырырга тырыша. Тамаша ахырына якынлашканда соңгы чәчәк бәйләм¬нәрен Сания апа төбәгебезнең тагын бер танылган шәхесе Хәбил Бикташев белән бер¬гәләп халкыбызның яраткан җырчысы Зәйнәп Фәрхет-диновага тапшырды. Шунда Хәбил әфәнде җырчыга моннан утыз ел элек Самарадагы беренче концертында да Сания апа белән бергә роза чәчәкләре бүләк итүләрен искә алды. 
	---	
Бердәмлек

	№ --- | 11.05.2018	


